สวัสดีค่ะ​ ดิฉันได้รับประทานยาคุมเม็ดแรกหลังประจำเดือนหยุด1วันค่ะแต่ก่อนประจำเดือนมาเพิ่งกินยาคุมฉุกเฉินไปค่ะเลยไม่แน่ใจว่าเป็นประจำเดือนหรือเลือดฉุกเฉิน​ หลังจากกินยาคุมแผงเม็ดแรกแล้วมีอะไรกันแฟนหลั่งนอกค่ะ​ ต้องกินยาคุมฉุกเฉินหรือกินยาคุมแผงเม็ดที่2ต่อไปคะ
สวัสดีค่ะ การทานยาคุมกำเนิดนั้น ต้องเริ่มทานภายใน 1-5 วัน นับตั้งแต่มีประจำเดือนมาวันแรก (ไม่ใช่เริ่มหลังจากประจำเดือนหมด) ยาคุมจึงจะออกฤทธิ์ในการป้องกันการตั้งครรภ์ได้ทันที ดังนั้นหากได้เริ่มทานที่เกิน 5 วันนับจากมีประจำเดือนมาไปแล้ว ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน นอกจากนี้ หากไม่แน่ใจว่าเลือดที่ออกเป็นเลือดประจำเดือนจริงๆ หรือเป็นเลือดจากผลของยาคุมฉุกเฉิน แนะนำว่าควรทานยาคุมฉุกเฉินหลังการมีเพศสัมพันธ์ในครั้งนี้ด้วยค่ะ และให้ทานยาคุมกำเนิดต่อไป ตามเวลาเดิมปกติ และเมื่อทานยาคุมกำเนิดหมด หากประจำเดือนไม่มา ควรตรวจหาการตั้งครรภ์ด้วยค่ะ